open-index/open-wikipedia-markdown huggingface dataset:
স্নেক ক্রিক (প্রোভো নদীর উপনদী)

**স্নেক ক্রিক** () হলো ইউটা অঙ্গরাজ্যের ওয়াসাচ কাউন্টিতে অবস্থিত প্রোভো নদীর মধ্যভাগের একটি  দীর্ঘ দক্ষিণ-পূর্ব দিকে প্রবাহিত স্রোতস্বিনী উপনদী।
## ইতিহাস
স্নেক ক্রিকের নামকরণ করা হয়েছিল একটি শুষ্ক "হট পট" (hot pot)-এ থাকা র‍্যাটলস্নেকের বাসার ওপর ভিত্তি করে। হট পট হলো প্রাকৃতিক উষ্ণ প্রস্রবণ দ্বারা সৃষ্ট গর্তের মতো নিচু জায়গা, যা টুফা (ক্যালসিয়াম কার্বনেট)-এর ঢিবির মধ্যে তৈরি হয়। সাপগুলোকে ক্ষতিকর কীট হিসেবে দেখা হতো এবং তাদের নির্মূল করা হয়। পরবর্তীকালে এই শুষ্ক পটটি একটি চুনাপাথরের খনিতে পরিণত হয়।
স্নেক ক্রিক ক্যানিয়নে ১৮৯৪ সাল থেকে উল্লেখযোগ্য খনির কার্যকলাপ শুরু হয়, যখন একজন প্রতিবেদক স্নেক ক্রিক ক্যানিয়নের শীর্ষ থেকে পাওয়া "তামার একটি সুন্দর নমুনা" সম্পর্কে লেখেন। ১৮৯৭ সালে, স্টিমবোট কোম্পানি স্নেক ক্রিকের উৎসমুখে কাজ শুরু করে।
## জলবিভাজিকা এবং গতিপথ
স্নেক ক্রিকের উৎপত্তি সানসেট পিক-এর দক্ষিণ-পূর্ব ঢালে, যা ব্রাইটন থেকে প্রায়  দক্ষিণে অবস্থিত। এটি স্নেক ক্রিক ক্যানিয়নের মধ্য দিয়ে দক্ষিণ-পূর্বে প্রবাহিত হয়েছে এবং ল্যাভিনা ক্রিক (প্রবাহের দিকে বামে) ও অন্যান্য ছোট উপনদী গ্রহণ করে, যতক্ষণ না এটি ওয়াসাচ মাউন্টেন স্টেট পার্ক-এর গিরিখাতের পাদদেশে পাইন ক্রিকের সাথে মিলিত হয়। পাইন ক্রিক, ঘুরে, নর্থ পাইন ক্যানিয়ন রোড বরাবর নিচে নেমে আসে এবং WOW (ওয়াসাচ ওভার ওয়াসাচ) ট্রেইল-এর সমান্তরালে চলে। এখান থেকে স্নেক ক্রিক হেবার উপত্যকার পশ্চিম প্রান্তে মিডওয়ে শহরের মধ্য দিয়ে দক্ষিণে প্রবাহিত হয়। মিডওয়ের দক্ষিণ দিক দিয়ে যাওয়ার পর, স্নেক ক্রিক ডিয়ার ক্রিক জলাধার-এর ঠিক উপরে প্রোভো নদীর মধ্যভাগের সাথে মিলিত হয়।
## বাস্তুসংস্থান এবং সংরক্ষণ
১৯৯৫ সাল থেকে স্নেক ক্রিক ক্যানিয়নের বেশিরভাগ অংশ সুরক্ষিত করা হয়েছে। এর সূচনা হয় ইউটা ওপেন ল্যান্ডস, স্নেক ক্রিক প্রিজারভেশন সোসাইটি, দ্য নেচার কনজারভেন্সি এবং ইউটা ডিভিশন অফ পার্কস অ্যান্ড রিক্রিয়েশন কর্তৃক ৭৫৮ একর জমি কেনার মাধ্যমে। পরবর্তী সময়ে আরও জমি কেনার মাধ্যমে সংরক্ষিত এলাকার পরিমাণ ৯১৭ একরে বৃদ্ধি পায়।
যদিও স্নেক ক্রিক প্রোভো নদীর প্রবাহে মাত্র ২০% পানি সরবরাহ করে, তবে এই ক্রিক দ্বারা বাহিত আর্সেনিক এবং অন্যান্য লেশমাত্রিক মৌল নদীতে এদের ঘনত্ব চারগুণ বাড়িয়ে দেয়। নিম্ন স্নেক ক্রিক বরাবর দুগ্ধ খামার থেকে আসা ফসফেট এবং নাইট্রেট দূষণ নিম্ন মধ্য প্রোভো এবং ডিয়ার ক্রিক জলাধারকে উল্লেখযোগ্যভাবে দূষিত করেছিল, কিন্তু ১৯৮০-এর দশকে একটি বড় পরিচ্ছন্নতা অভিযানের মাধ্যমে এর উন্নতি ঘটানো হয়।
## আরও দেখুন
* ওয়াসাচ মাউন্টেন স্টেট পার্ক
## তথ্যসূত্র

## বহিঃসংযোগ
*
শৈশব ভীতি

**আগোরাফোবিয়া** হলো একধরনের উদ্বেগজনিত ব্যাধি, যা এমন পরিস্থিতিতে উদ্বেগের দ্বারা চিহ্নিত যেখানে ব্যক্তি তার পরিবেশকে অনিরাপদ মনে করে এবং সেখান থেকে পালানোর উপায় নেই। এসব পরিস্থিতির মধ্যে থাকতে পারে গণপরিবহন, শপিং সেন্টার, ভিড় বা সারি, অথবা একা বাড়ির বাইরে থাকা। এসব অবস্থায় আতঙ্ক আক্রমণ হতে পারে। আক্রান্তরা সাধারণত এসব পরিস্থিতি এড়াতে যথাসাধ্য চেষ্টা করে। মারাত্মক ক্ষেত্রে, তারা সম্পূর্ণরূপে বাড়ি থেকে বের হতে অক্ষম হয়ে পড়ে।

আগোরাফোবিয়া সাধারণত জেনেটিক এবং পরিবেশগত কারণের সম্মিলনে ঘটে। এটি পরিবারে চলতে পারে, এবং কোনো চাপজনিত বা আঘাতজনিত ঘটনা (যেমন পিতামাতার মৃত্যু বা আক্রমণের শিকার হওয়া) প্ররোচক হতে পারে। DSM-5 অনুযায়ী, আগোরাফোবিয়াকে ফোবিয়ার একটি ধরন হিসেবে শ্রেণিবদ্ধ করা হয়েছে, যার মধ্যে নির্দিষ্ট ফোবিয়া এবং সামাজিক ফোবিয়াও অন্তর্ভুক্ত। অনুরূপ উপসর্গ উৎপন্ন করতে পারে এমন অন্যান্য অবস্থার মধ্যে আছে বিচ্ছিন্নতা উদ্বেগ, পর-আঘাতজনিত মানসিক ব্যাধি, এবং প্রধান বিষণ্নতা ব্যাধি।

চিকিৎসা ছাড়া আগোরাফোবিয়া সাধারণত সেরে ওঠে না। চিকিৎসায় সাধারণত জ্ঞানগত আচরণগত থেরাপি (CBT) ব্যবহৃত হয়। CBT প্রায় অর্ধেক রোগীর ক্ষেত্রে সফল ফল দেয়। কিছু ক্ষেত্রে, আগোরাফোবিয়া আক্রান্ত ব্যক্তিরা বেনজোডায়াজেপিন এবং অ্যান্টিসাইকোটিক ওষুধ ব্যবহার করে থাকেন। আগোরাফোবিয়া প্রায় ১.৭% প্রাপ্তবয়স্ককে প্রভাবিত করে। মহিলারা পুরুষদের তুলনায় প্রায় দ্বিগুণ বেশি আক্রান্ত হন। শিশুদের মধ্যে এটি বিরল, তবে সাধারণত কৈশোর বা প্রাপ্তবয়স্ক জীবনের শুরুতে শুরু হয় এবং ৬৫ বছর বা তার পর বেশি দেখা যায়।
ফিউজিটিভ লেডি (১৯৩৪-এর চলচ্চিত্র)

**ফিউজিটিভ লেডি** (ইংরেজি: Fugitive Lady) হলো আলবার্ট এস. রোগেল পরিচালিত ১৯৩৪ সালের একটি মার্কিন চলচ্চিত্র। এতে অভিনয় করেছেন ফ্লোরেন্স রাইস, নিল হ্যামিল্টন এবং ডোনাল্ড কুক। এই চলচ্চিত্রে লুসিল বল-এর একটি অস্বীকৃত ভূমিকা ছিল।

## পটভূমি

## অভিনয়শিল্পী
*ফ্লোরেন্স রাইস - অ্যান ডানকান
*নিল হ্যামিল্টন - ডোনাল্ড ব্রুকস
*ডোনাল্ড কুক - জ্যাক হাওয়ার্ড
*উইলিয়াম ডেমারেস্ট - স্টিভ রজার্স
*ক্লারা ব্লান্ডিক - আন্ট মার্গারেট
*নেলা ওয়াকার - মিসেস ব্রুকস
*রিতা লা রয় - সিলভিয়া ব্রুকস

## তথ্যসূত্র

## বহিঃসংযোগ
* 

বিষয়শ্রেণী:১৯৩৪-এর চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:১৯৩৪-এর নাট্য চলচ্চিত্র
বিষয়শ্রেণী:আলবার্ট এস. রোগেল পরিচালিত চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
২০২৫–২৬ ইরানি কাপ

**২০২৫–২৬ ইরানি কাপ** স্পনসরশিপের কারণে **[[আইডিএফসি ফার্স্ট ব্যাঙ্ক|আইডিএফসি ফার্স্ট ব্যাংক]] ইরানি কাপ** নামেও পরিচিত, এটি ছিল ইরানি কাপের ৬২তম সংস্করণ আসর, ভারতে ক্রিকেট কন্ট্রোল বোর্ড (বিসিসিআই) দ্বারা আয়োজিত প্রথম-শ্রেণীর ক্রিকেট প্রতিযোগিতা। এটি বিদর্ভ (২০২৪–২৫ রঞ্জি ট্রফির বিজয়ী) এবং একটি রেস্ট অব ইন্ডিয়া দলের মধ্যে একটি মাত্র ম্যাচ হিসেবে খেলা অনুষ্ঠিত হয়।

এটি ১ থেকে ৫ অক্টোবর ২০২৫ পর্যন্ত অনুষ্ঠিত হয় এবং নাগপুরে ম্যাচটি আয়োজিত হয়েছিল। মুম্বাই ছিল বর্তমান চ্যাম্পিয়ন।

## দলীয় সদস্য

## ম্যাচ

## তথ্যসূত্র

## বহিঃসংযোগ
* সিরিজ হোমে ইএসপিএনক্রিকইনফো

বিষয়শ্রেণী:২০২৫-এ ভারতীয় ক্রিকেট
বিষয়শ্রেণী:২০২৬-এ ভারতীয় ক্রিকেট
বিষয়শ্রেণী:২০২৫-২৬ ঘরোয়া ক্রিকেট প্রতিযোগিতা
ইরানি কাপ
বিষয়শ্রেণী:ইরানি কাপ মৌসুম
দ্য ব্লন্ড ফ্রম সিঙ্গাপুর

***দ্য ব্লন্ড ফ্রম সিঙ্গাপুর*** (***হট পার্লস*** নামেও মুক্তিপ্রাপ্ত) হলো ১৯৪১ সালের একটি মার্কিন অ্যাডভেঞ্চার চলচ্চিত্র। এটি পরিচালনা করেছেন এডওয়ার্ড দিমিত্রিক এবং এতে অভিনয় করেছেন ফ্লোরেন্স রাইস, লেইফ এরিকসন ও গর্ডন জোন্স। চলচ্চিত্রটি প্রযোজনা ও পরিবেশনা করেছে কলাম্বিয়া পিকচার্স।

## অভিনয়ে
* ফ্লোরেন্স রাইস - মেরি ব্রুকস চরিত্রে
* লেইফ এরিকসন - টেরি প্রেসকট চরিত্রে
* গর্ডন জোন্স - 'ওয়াফেলস' বিলিংস চরিত্রে
* ডন বেডো - সার্জেন্ট বার্নস চরিত্রে
* আলেকজান্ডার ডি'আর্সি - প্রিন্স সালি চরিত্রে
* অ্যাডেল রোল্যান্ড - সুলতানা চরিত্রে
* লামসডেন হেয়ার - রেজিনাল্ড বেলভিন চরিত্রে
* রিচার্ড টেরি - টাডা চরিত্রে
* এমোরি পার্নেল - ক্যাপ্টেন নেলসন চরিত্রে
* কৃতিত্বহীন অভিনেতা হিসেবে ফিলিপিনো হলিউড অভিনেতা রুডি ভৃত্যের ভূমিকায় অভিনয় করেন।

## তথ্যসূত্র

## গ্রন্থপঞ্জি
* ফেট্রো, অ্যালান জি. *Feature Films, 1940-1949: a United States Filmography*। ম্যাকফারল্যান্ড, ১৯৯৪।

## বহিঃসংযোগ

বিষয়শ্রেণী:১৯৪১-এর চলচ্চিত্র
বিষয়শ্রেণী:১৯৪১-এর অ্যাডভেঞ্চার চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:এডওয়ার্ড দিমিত্রিক পরিচালিত চলচ্চিত্র
বিষয়শ্রেণী:মার্কিন অ্যাডভেঞ্চার চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:১৯৪০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার অ্যাডভেঞ্চার চলচ্চিত্র
এম. এম. কে. কলেজ

**শ্রীমতী মিথিবাই মতিরাম কুন্দনানি কলেজ অফ কমার্স অ্যান্ড ইকোনমিক্স**, যা সাধারণত **এম. এম. কে. কলেজ** নামে পরিচিত, ভারতের মহারাষ্ট্র রাজ্যের মুম্বাই শহরে অবস্থিত একটি বেসরকারি শিক্ষা প্রতিষ্ঠান। এটি মুম্বাই বিশ্ববিদ্যালয়-এর অধিভুক্ত এবং বাণিজ্য ক্ষেত্রে বিভিন্ন কোর্স প্রদান করে।

## ইতিহাস
কলেজটি ১৯৬১ সালে হায়দ্রাবাদ (সিন্ধু) জাতীয় কলেজিয়েট বোর্ড দ্বারা প্রতিষ্ঠিত হয়েছিল।
## তথ্যসূত্র

## বহিঃসংযোগ
* 

বিষয়শ্রেণী:মুম্বাইয়ের বিশ্ববিদ্যালয় ও কলেজ
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬১-এ মহারাষ্ট্রে প্রতিষ্ঠিত
বিষয়শ্রেণী:এইচএসএনসি বোর্ড
তারিখে মিল্লাত

**তারিখে মিল্লাত** () ব্রিটিশ ভারতীয় আলেম জয়নুল আবেদিন সাজ্জাদ মিরাটী কর্তৃক উর্দু ভাষায় লিখিত একটি সীরাত গ্রন্থ, যেখানে ইসলামের নবী মুহাম্মাদ সম্পর্কে অত্যন্ত বিস্তারিতভাবে আলোচনা করা হয়েছে। নাদওয়াতুল মুসান্নিফীনের পরিচালক আতিকুর রহমান উসমানি শিশুদের উপযোগী ইসলামের অতীত ইতিহাস গ্রন্থের অভাব অনুভব করে তার চাহিদা পূরণের জন্য জয়নুল আবেদিন সাজ্জাদ মিরাটীকে একটি গ্রন্থ রচনার অনুরোধ করেন। অনুরোধটি আমলে নিয়ে সাজ্জাদ মিরাটী ৩ খণ্ডের একটি গ্রন্থ রচনা করেন, যা *তারিখে মিল্লাত* নামে পরিচিত, এতে ইসলামপূর্ব যুগ থেকে শেষ মুঘল সম্রাট বাহাদুর শাহ জাফর পর্যন্ত তেরো শত বছরের মুসলিম ইতিহাসের বিশদ বিবরণ রয়েছে। *তারিখে মিল্লাতের* প্রথম খণ্ডটি মুহাম্মাদের জীবনী নিয়ে রচিত, যা *নবীয়ে আরাবি (স.)* নামেও পরিচিত। শিশুদের উপযোগী সহজ সরল রচনা শৈলী, ঘটনার কালানুক্রমিক বর্ণনা এবং এর সাথে সংযোগ এবং ধারাবাহিকতা ব্যাখ্যা করার চেষ্টা গ্রন্থটির অন্যতম প্রধান বৈশিষ্ট্য।

## বিষয়বস্তু
বইটি বহু খণ্ডে বিভক্ত (বিভিন্ন সংস্করণে ৩ থেকে ১১ খণ্ড পর্যন্ত পাওয়া যায়)। প্রতিটি খণ্ড একটি নির্দিষ্ট ঐতিহাসিক সময়কে কেন্দ্র করে রচিত।

## আরো দেখুন
* সীরাতে পাক
* সীরাতে মুবারাকাহ মুহাম্মদ রাসুলুল্লাহ
* সীরাতে রাসুলে আকরাম

## তথ্যসূত্র

## বহিঃসংযোগ
* আর্কাইভ.অর্গে **

বিষয়শ্রেণী:উর্দু ভাষায় মুহাম্মাদের জীবনীগ্রন্থ
বিষয়শ্রেণী:উর্দু ভাষার সাহিত্য
বিষয়শ্রেণী:সুন্নি সাহিত্য
বিষয়শ্রেণী:দেওবন্দি সাহিত্য
বিষয়শ্রেণী:মুহাম্মাদের সাংস্কৃতিক চিত্রায়ণ
ঘূর্ণিঝড় শক্তি

**তীব্র ঘূর্ণিঝড় শক্তি** হলো আরব সাগরে সৃষ্ট একটি ক্রান্তীয় ঘূর্ণিঝড়। এটি ২০২৫ উত্তর ভারত মহাসাগর ঘূর্ণিঝড় মৌসুমের চতুর্থ গভীর নিম্নচাপ, প্রথম ঘূর্ণিঝড় এবং প্রথম তীব্র ঘূর্ণিঝড় ছিল। 

## আবহাওয়াগত ইতিহাস
 
ঘূর্ণিঝড় শক্তি ৩০ সেপ্টেম্বর ২০২৫ তারিখে উত্তর-পূর্ব আরব সাগরে সৃষ্ট নিম্নচাপ BOB 06 এর অবশিষ্টাংশের সাথে সংযুক্ত একটি স্পষ্ট  লঘুচাপ এলাকা থেকে উৎপন্ন হয়। ১ অক্টোবরের মধ্যে, এটি একটি নিম্নচাপে পরিণত হয়, কারণ  মধ্যম স্তরের বায়ু শিয়ার কম থেকে মাঝারি (৫-১০ নট) এবং উষ্ণ সমুদ্র পৃষ্ঠের তাপমাত্রা (২৮-২৯°C) একটি সুবিধাজনক পরিস্থিতি তৈরী করে ছিল। এই উপযুক্ত পরিস্থিতি বজায় থাকায়, সিস্টেমটি ২ অক্টোবর ১৮:০০ UTC-এ একটি গভীর নিম্নচাপে পরিণত হয় এবং ৩ অক্টোবর ০৬:০০ UTC-এ একে ঘূর্ণিঝড়  "শক্তি " নামকরণ করা হয়। 

ভারতীয় আবহাওয়া অধিদপ্তর জানায় যে ৩ অক্টোবর ২০২৫ শুক্রবার সকাল পর্যন্ত  শক্তি গুজরাতের নলিয়া থেকে প্রায় ২৭০ কিলোমিটার দক্ষিণ-পশ্চিম, পোরবন্দর থেকে ৩০০ কিলোমিটার পশ্চিম এবং পাকিস্তানের করাচি থেকে ৩৬০ কিলোমিটার দক্ষিণে কেন্দ্রীভূত ছিল।

## নামকরণ
ঘূর্ণিঝড় ‘শক্তি’ নামটি শ্রীলঙ্কা দিয়েছে। বিশ্ব আবহাওয়া সংস্থা এবং জাতিসংঘের অধীনস্থ এশীয় দেশগুলোর প্যানেল (ESCAP Panel) একসঙ্গে এই নাম নির্ধারণ করেছে। এই প্যানেলে মোট ১৩টি দেশ অন্তর্ভুক্ত রয়েছে।

“শক্তি” শব্দটি একটি সংস্কৃত শব্দ, যার অর্থ হলো **বল**, **ক্ষমতা**, **শক্তিমান হওয়া**, বা **উদ্যম**। এটি সাধারণত **শারীরিক**, **মানসিক**, বা **আধ্যাত্মিক** শক্তির অর্থে ব্যবহৃত হয়। সিংহলি  ভাষায় **“শক্তি”** (ශ්ෂක්ති ) শব্দটির অর্থও প্রায় একই । এটি বোঝায় **শক্তি**, **বল**, বা **ক্ষমতা**।

## সতর্কতা ও প্রস্তুতি
শক্তির প্রভাবে ৪ অক্টোবর ২০২৫ শনিবার পর্যন্ত বাতাসের গতি ঘণ্টায় ১০০ কিলোমিটারের বেশি রেকর্ড করা হয়। এর ফলস্বরূপ, মুম্বাইসহ ভারতের মহারাষ্ট্রের উপকূলীয় এলাকায় রেড অ্যালার্ট জারি করা হয়। ওমানের অনুমান ছিল যে এটি স্থলভাগে বড় কোনো ক্ষতি করবে না, তবে তবুও সামুদ্রিক কার্যক্রম স্থগিত রাখা এবং স্থানীয়দের নিরাপদে থাকার পরামর্শ দেওয়া হয়।

## প্রভাব ও ক্ষয়ক্ষতি

### বাংলাদেশ

### ভারত

## তথ্যসূত্র

## বহিঃসংযোগ
*আরএসএমসি নয়াদিল্লি
*ভারতীয় আবহাওয়া বিভাগ
*যৌথ টাইফুন সতর্কীকরণ কেন্দ্র (জেটিডব্লিউসি) 
*National Meteorological Center of CMA 

বিষয়শ্রেণী:২০২৫ উত্তর ভারত মহাসাগর ঘূর্ণিঝড় মৌসুম
বিষয়শ্রেণী:২০২৫-এর আবহাওয়াবিজ্ঞান
বিষয়শ্রেণী:২০২৫-এ ঘূর্ণিঝড়
বিষয়শ্রেণী:২০২৫-এ বাংলাদেশে বিপর্যয়
বিগ বস তামিল ৬

***বিগ বস তামিল ৬*** ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* তামিল সংস্করণের ষষ্ঠ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২২ সালের ৯ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৩ সালের ২২শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা কমল হাসান পূর্ববর্তী মৌসুমের মতো এই মৌসুমেও উপস্থাপনা করেছেন।

২১ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা মুহাম্মদ আজীম জয়লাভ করেছেন, অন্যদিকে বিক্রমন রাধাকৃষ্ণন প্রথম রানার-আপ হয়েছেন। এছাড়াও শিবীন গণেশান, মৈনা নন্দিনী এবং আমুধবনন ফাইনালে পৌঁছেছিলেন।

## বিন্যাস
*বিগ বস তামিল* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা

## তথ্যসূত্র

## বহিঃসংযোগ
*  

বিষয়শ্রেণী:বিগ বস তামিলের মৌসুম
বিষয়শ্রেণী:২০২২-এ ভারতীয় টেলিভিশন মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান
জোল হ্যাবেনার

**জোল হ্যাবেনার** হার্ভার্ড মেডিকেল স্কুলের চিকিৎসাবিজ্ঞানের অধ্যাপক এবং ম্যাসাচুসেটস জেনারেল হাসপাতালের একজন সহযোগী চিকিৎসক।

## প্রাথমিক জীবন ও শিক্ষা
হ্যাবেনার ১৯৬০ সালে রেডল্যান্ডস বিশ্ববিদ্যালয় থেকে সম্মানসহ বিজ্ঞানে স্নাতক উপাধি (ব্যাচেলর অভ সায়েন্স কাম লাউডে) অর্জন করেন। ১৯৬৫ সালে তিনি ক্যালিফোর্নিয়া বিশ্ববিদ্যালয়ের চিকিৎসাবিজ্ঞান শিক্ষা প্রতিষ্ঠান (স্কুল অভ মেডিসিন) থেকে ডক্টর অভ মেডিসিন (এমডি) উপাধি অর্জন করেন।

## কর্মজীবন
হ্যাবেনার সভেতলানা মোইসভের সাথে গ্লুকাগন-সদৃশ পেপটাইড-১ (GLP-1) এবং গ্লুকাগন-সদৃশ পেপটাইড-২ (GLP-2) এর মতো ইনক্রেটিন হরমোনের ভূমিকা ব্যাখ্যা করেন।

হ্যাবেনারকে ড্যানিয়েল ড্রাকার এবং ইয়েন্স ইউল হলস্টের সাথে ২০২০ সালের ওয়ারেন আলপার্ট ফাউন্ডেশন পুরস্কার প্রদান করা হয়। ২০২০ সালে তিনি ন্যাশনাল একাডেমি অফ সায়েন্সেসের সদস্য নির্বাচিত হন। ২০২১ সালে তিনি কানাডা গের্ডনার আন্তর্জাতিক পুরস্কার লাভ করেন। ২০২৩ সালে তিনি ভিনফিউচার পুরস্কার লাভ করেন।  ২০২৪ সালে তিনি কারিগরি ও বৈজ্ঞানিক গবেষণার জন্য আস্তুরিয়াসের রাজকন্যা পুরস্কার,  "জৈব-ঔষধনির্মাণ বিজ্ঞান" বিভাগে টাং পুরস্কার, রোগীভিত্তিক গবেষণার জন্য লাস্কার পুরস্কার এবং "জীববিজ্ঞান ও প্রাণচিকিৎসাবিজ্ঞান" বিভাগে বিবিভিএ ফাউন্ডেশন ফ্রন্টিয়ার্স অফ নলেজ পুরস্কার লাভ করেন। ২০২৫ সালে তিনি জৈবনিক বিজ্ঞানে ব্রেকথ্রু পুরস্কার লাভ করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:চিকিৎসাবৈজ্ঞানিক গবেষক
বিষয়শ্রেণী:হার্ভার্ড চিকিৎসা শিক্ষা প্রতিষ্ঠানের কর্মচারী
বিষয়শ্রেণী:ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড মেডিকেল স্কুলের শিক্ষক
এনপিআর

**ন্যাশনাল পাবলিক রেডিও (এনপিআর)** () হল মার্কিন গণ সম্প্রচার সংস্থা। এর সদরদপ্তর ওয়াশিংটন, ডি.সি.তে এবং পশ্চিম সদরদপ্তর কালভার সিটি, ক্যালিফোর্নিয়ায় অবস্থিত। এটি মার্কিন যুক্তরাষ্ট্রের ১,০০০ এর অধিক সরকারি বেতার স্টেশনের নেটওয়ার্কের জাতীয় সিন্ডিকেটর হিসেবে কাজ করে।

এনপিআরের অর্থায়ন আসে সদস্য স্টেশনগুলোর বকেয়া ও ফি, কর্পোরেট স্পন্সরদের আন্ডাররাইটিং এবং কর্পোরেশন ফর পাবলিক ব্রডকাস্টিংয়ের বার্ষিক অনুদান থেকে। এর অধিকাংশ সদস্য স্টেশন অলাভজনক সংস্থার মালিকানাধীন, তন্মধ্যে রয়েছে সরকারি জিলা স্কুল, কলেজ ও বিশ্ববিদ্যালয়। এনপিআর কোন প্রকার সরকার বা কর্পোরেশন থেকে স্বাধীনভাবে পরিচালিত হয় এবং এর বিষয়বস্তুর উপর পূর্ণ নিয়ন্ত্রণ রয়েছে।

এনপিআর সংবাদ ও সাংস্কৃতিক অনুষ্ঠান প্রযোজনা ও পরিবেশন করে। এই সংস্থার ফ্ল্যাগশিপ শো দুটি ড্রাইভ-টাইম সংবাদ সম্প্রচারে বিভক্ত: *মর্নিং এডিশন* ও বিকালের *অল থিংস কনসিডারড*। ২০১৮ সালের মার্চ মোতাবেক, ড্রাইভ-টাইম অনুষ্ঠানগুলো প্রতি সপ্তাহে যথাক্রমে ১৪.৯ মিলিয়ন ও ১৪.৭ মিলিয়ন দর্শককে আকৃষ্ট করেছে।

এনপিআর পাবলিক রেডিও স্যাটেলাইট সিস্টেম পরিচালনা করে, যা এর অনুষ্ঠান ও স্বাধীন প্রযোজক ও নেটওয়ার্ক, তথা আমেরিকান পাবলিক মিডিয়া ও পাবলিক রেডিও এক্সচেঞ্জের অন্যান্য অনুষ্ঠান পরিবেশন করে। এছাড়া এটি ইমার্জেন্সি অ্যালার্ট সিস্টেমের জন্য প্রাথমিক প্রবেশ পথ হিসেবে কাজ করে। এনপিআরের বিষয়বস্তু অন-ডিমান্ড অনলাইনে, মোবাইল নেটওয়ার্কে এবং অনেক ক্ষেত্রে পডকাস্ট হিসেবে উপলব্ধ। কয়েকটি এনপিআর স্টেশন ব্রিটিশ সরকারি সম্প্রচারকারী বিবিসি ওয়ার্ল্ড সার্ভিসের অনুষ্ঠানও পরিবেশন করে।

## সভাপতি/প্রধান নির্বাহী কর্মকর্তাদের তালিকা
* ডোনাল্ড কোয়াইড (১৯৭০-১৯৭৩)
* লি ফ্রিশকনেখট (১৯৭৩-১৯৭৭)
* ফ্রাঙ্ক ম্যাংকাভিৎজ (১৯৭৭-১৯৮৩)
* ডগলাস জে. বেনেট (১৯৮৩-১৯৯৩)
* ডেলানো লুইস (১৯৯৩-১৯৯৮)
* কেভিন ক্লোজ (১৯৯৮-২০০৮)
* ভিভিয়ান শিলার (২০০৯-২০১১)
* গ্যারি নেল (২০১১-২০১৩)
* পল জি. হাগা (২০১৩-২০১৪)
* ইয়ার্ল মন (২০১৪-২০১৯)
* জন এফ. ল্যান্সিং (২০১৯-২০২৪)
* ক্যাথরিন মাহের (২০২৪-বর্তমান)
## তথ্যসূত্র

## বহিঃসংযোগ

* 
*  at the University of Maryland Libraries
* 50 Years of NPR (report series)
* NPR Ethics Handbook
* 

বিষয়শ্রেণী:১৯৭০-এ প্রতিষ্ঠিত গণমাধ্যম কোম্পানি
বিষয়শ্রেণী:১৯৭০-এ প্রতিষ্ঠিত মার্কিন কোম্পানি
বিষয়শ্রেণী:১৯৭০-এ ওয়াশিংটন, ডি.সি.তে প্রতিষ্ঠা
বিষয়শ্রেণী:১৯৭১-এ প্রতিষ্ঠিত বেতার স্টেশন
বিষয়শ্রেণী:কর্পোরেশন অব পাবলিক ব্রডকাস্টিং
বিষয়শ্রেণী:পডকাস্টিং কোম্পানি
বিষয়শ্রেণী:মার্কিন বেতার নেটওয়ার্ক
বিষয়শ্রেণী:মার্কিন যুক্তরাষ্ট্র ভিত্তিক সংবাদ সংস্থা
বিষয়শ্রেণী:মার্কিন যুক্তরাষ্ট্রের বেতার সম্প্রচার কোম্পানি
বিষয়শ্রেণী:পিবডি পুরস্কার বিজয়ী
চ্যুয়ো ক্লাব

**চ্যুয়ো ক্লাব** (  , আক্ষরিক অর্থে *সেন্ট্রাল ক্লাব* ) জাপানের একটি রাজনৈতিক দল ছিল।

## ইতিহাস
১৯১০ সালের মার্চ মাসে কৃষি ও বাণিজ্যমন্ত্রী ওউরা কানেতাকের হস্তক্ষেপে বোশিন ক্লাবের হিদা কাগেয়ুকি এবং নাকামুরা ইয়ারোকু এবং দাইদো ক্লাবের আদাচি কেনজোর মধ্যে আলোচনার পর প্রায় ৫০ জন সংসদ সদস্যের একটি দল এই দলটি প্রতিষ্ঠা করে। এটি ইয়ামাগাতা আরিতোমো এবং কাতসুরা তারোর নেতৃত্বে সেনাবাহিনীর উপদলের সাথে পূর্ববর্তী দলগুলির সম্পর্ক বজায় রেখেছে।

১৯১২ সালের নির্বাচনে এটি ৩১টি আসন পায় এবং পরের বছর ফেব্রুয়ারিতে রিক্কেন কোকুমিন্তোর সংস্কারবাদী উপদলের সাথে একীভূত হয়ে রিক্কেন দোশিকাই গঠনের মাধ্যমে এর অস্তিত্ব বিলুপ্ত হয়ে যায়।

## তথ্যসূত্র

বিষয়শ্রেণী:১৯১০-এ প্রতিষ্ঠিত রাজনৈতিক দল
বিষয়শ্রেণী:১৯১৩-এ বিলুপ্ত রাজনৈতিক দল
বিচ্ছেদ উদ্বেগ ব্যাধি

**বিচ্ছেদ উদ্বেগ ব্যাধি** হলো এক ধরনের উদ্বেগজনিত ব্যাধি, যেখানে একজন ব্যক্তি বাড়ি থেকে বা এমন কোনো ব্যক্তির কাছ থেকে (যাদের সঙ্গে তার গভীর আবেগিক সম্পর্ক আছে—যেমন অভিভাবক, যত্নকারী, প্রিয়জন বা ভাইবোন) আলাদা হলে অতিরিক্ত উদ্বেগ অনুভব করে।

বিচ্ছেদ উদ্বেগ হলো বিকাশের একটি স্বাভাবিক অংশ। এটি সাধারণত শিশুদের মধ্যে দেখা যায়, বিশেষ করে ছয় মাস থেকে তিন বছরের মধ্যে। তবে বড় শিশু, কিশোর বা প্রাপ্তবয়স্কদের মধ্যেও কখনও কখনও এটি রোগ আকারে প্রকাশ পেতে পারে।

বিচ্ছেদ উদ্বেগ ব্যাধি-এর ক্ষেত্রে উদ্বেগটি অতিরিক্ত ও অস্বাভাবিক, কিন্তু স্বাভাবিক বিচ্ছেদজনিত উদ্বেগ হলো শিশুর মানসিক বিকাশের সুস্থ লক্ষণ, এবং এটিকে কোনো আচরণগত সমস্যা হিসেবে গণ্য করা উচিত নয়।.
আমেরিকান সাইকিয়াট্রিক অ্যাসোসিয়েশন-এর মতে, বিচ্ছেদ উদ্বেগ ব্যাধি হলো এমন একটি অবস্থা যেখানে ব্যক্তি বাড়ি থেকে বা কোনো বিশেষ আবেগিক সম্পর্কযুক্ত ব্যক্তির কাছ থেকে আলাদা হলে অতিরিক্ত ভয় ও মানসিক চাপ প্রকাশ করে। প্রদর্শিত উদ্বেগটি সাধারণ বিকাশ স্তর ও বয়সের জন্য অস্বাভাবিক হিসেবে গণ্য করা হয়। লক্ষণগুলোর তীব্রতা প্রাকৃতিক উদ্বেগ থেকে শুরু করে পূর্ণ মাত্রার বিচ্ছেদজনিত উদ্বেগ পর্যন্ত হতে পারে।
বিচ্ছেদ উদ্বেগ ব্যাধি ব্যক্তির সামাজিক ও আবেগিক কার্যকারিতা, পারিবারিক জীবন, এবং শারীরিক স্বাস্থ্য-এর ক্ষেত্রে উল্লেখযোগ্য নেতিবাচক প্রভাব ফেলতে পারে। এই সমস্যার স্থায়িত্ব কমপক্ষে চার সপ্তাহ ধরে থাকতে হবে এবং  হতে হবে যাতে শিশুর বিচ্ছেদ উদ্বেগ ব্যাধি নির্ণয় করা যায়
২০০৬–০৭ সন্তোষ ট্রফি

**২০০৬–০৭ সন্তোষ ট্রফি** সন্তোষ ট্রফির ৬১তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা। প্রতিযোগিতাটি ২০০৬ সালের সেপ্টেম্বর মাসের ১৪ই থেকে অক্টোবর মাসের ২৫শে তারিখ পর্যন্ত হরিয়ানার রাজ্যের গুরগাঁও এবং ফরিদাবাদ শহরে অনুষ্ঠিত হয়।

## কোয়ার্টার-ফাইনাল লিগ
### গ্রুপ এ

### গ্রুপ বি

## সেমি-ফাইনাল
২০ বছরের মধ্যে প্রথমবারের মতো ট্রফি ফিরে পেতে পাঞ্জাব মহারাষ্ট্রের বিরুদ্ধে ২–১ গোলে জয়ের মাধ্যমে প্রতিযোগিতার ফাইনালে প্রবেশ করেছিল।

----

## ফাইনাল

## তথ্যসূত্র

## বহিঃসংযোগ
*  

বিষয়শ্রেণী:২০০৬–০৭ সন্তোষ ট্রফি
বিষয়শ্রেণী:সন্তোষ ট্রফি
বিষয়শ্রেণী:ভারতে ফুটবল
বিষয়শ্রেণী:সন্তোষ ট্রফির মৌসুম
২০০৭–০৮ সন্তোষ ট্রফি

**২০০৭–০৮ সন্তোষ ট্রফি** সন্তোষ ট্রফির ৬২তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা। প্রতিযোগিতাটি ২০০৮ সালের মে মাসের ২৫শে থেকে জুন মাসের ১৫ই তারিখ পর্যন্ত জম্মু ও কাশ্মীর রাজ্যের শ্রীনগর এবং জম্মু শহরে অনুষ্ঠিত হয়।

## বাছাইপর্ব
মাঠ:
* গান্ধী মেমোরিয়াল সায়েন্স কলেজ মাঠ, জম্মু
* বকশী স্টেডিয়াম, শ্রীনগর
* পোলো গ্রাউন্ড, শ্রীনগর

### গ্রুপ ১ – জম্মু

### গ্রুপ ২ – জম্মু

### গ্রুপ ৩ – শ্রীনগর

### গ্রুপ ৪ – শ্রীনগর

### গ্রুপ ৫ – শ্রীনগর

### গ্রুপ ৬ – শ্রীনগর

### গ্রুপ ৭ – শ্রীনগর

### গ্রুপ ৮ – শ্রীনগর

## প্রাক কোয়ার্টার-ফাইনাল

----

----

----

## কোয়ার্টার-ফাইনাল লিগ
;গ্রুপ এ 

;গ্রুপ বি

## সেমি-ফাইনাল

----

## ফাইনাল

## তথ্যসূত্র

বিষয়শ্রেণী:২০০৭–০৮ সন্তোষ ট্রফি
বিষয়শ্রেণী:সন্তোষ ট্রফি
বিষয়শ্রেণী:ভারতে ফুটবল
বিষয়শ্রেণী:সন্তোষ ট্রফির মৌসুম
স্টেভিয়া

থাম্ব|''স্টেভিয়া রেবাউডিয়ানা''
**স্টেভিয়া** (    মিষ্টি চিনির বিকল্প যা প্রায় ৫০ থেকে ৩০০&nbsp;চিনির চেয়েও গুণ বেশি মিষ্টি ।  এটি প্যারাগুয়ে এবং ব্রাজিলের স্থানীয় উদ্ভিদ *স্টেভিয়া রেবাউডিয়ানার* পাতা থেকে বের করা হয় ।   স্টেভিয়ার সক্রিয় যৌগগুলি হল স্টেভিওল গ্লাইকোসাইড (প্রধানত স্টেভিওসাইড এবং রেবাউডিওসাইড )।  স্টেভিয়া তাপ-স্থিতিশীল, pH- স্থিতিশীল, এবং গাঁজনযোগ্য নয়।  স্টিভিয়ার মিষ্টি যৌগ, যা গ্লাইকোসাইড নামে পরিচিত, মানুষ হজম বা বিপাক করতে পারে না, যে কারণে এটি শূন্য ক্যালোরি সরবরাহ করে। মিষ্টির দিক থেকে এটি চিনির চেয়ে অনেক শক্তিশালী হলেও, এর স্বাদ আসে ধীরে এবং এটি দীর্ঘ সময় ধরে মুখে থাকে। বিশেষ করে উচ্চ ঘনত্বের ক্ষেত্রে, এর নির্যাসে **তেতো** বা অনেকটা লিকোরিসের মতো একটি আলাদা স্বাদ পাওয়া যেতে পারে। চিনির একটি জনপ্রিয় বিকল্প হিসেবে, স্টেভিয়া বিভিন্ন খাদ্য ও পানীয় পণ্যকে মিষ্টি করতে ব্যবহৃত হয়, যা সেই পণ্যগুলোতে চিনি ও ক্যালোরির পরিমাণ কমাতে সাহায্য করে। 

## ইতিহাস
সুইস উদ্ভিদবিদ মোইসেস সান্তিয়াগো বার্তোনি ১৮৯৯ সালে পূর্ব প্যারাগুয়েতে গবেষণা পরিচালনা করার সময় প্রথম উদ্ভিদ এবং এর মিষ্টি স্বাদের বিস্তারিত বর্ণনা দেন।  এই বিষয়ে ১৯৩১ সাল পর্যন্ত তুলনামূলকভাবে কম গবেষণা হয়েছিল। ওই বছরই দুইজন ফরাসি রসায়নবিদ স্টেভিয়া গাছের পাতা থেকে মিষ্টি স্বাদের জন্য দায়ী যৌগগুলিকে, যা গ্লাইকোসাইড নামে পরিচিত, সেগুলিকে আলাদা করতে সক্ষম হন। এই আবিষ্কারই স্টেভিয়ার বাণিজ্যিক ব্যবহার এবং এটিকে একটি জনপ্রিয় মিষ্টির বিকল্প হিসেবে প্রতিষ্ঠা করার পথ খুলে দেয়। 

### নিয়ন্ত্রণ
১৯৯০-এর দশকের প্রথম দিকে, মার্কিন যুক্তরাষ্ট্রের খাদ্য ও ওষুধ প্রশাসন (FDA) স্টেভিয়াকে সাধারণভাবে নিরাপদ (GRAS) হিসেবে স্বীকৃতি দেওয়ার জন্য করা দুটি আবেদন প্রত্যাখ্যান করে। ফলে সেই সময় স্টেভিয়া সকল ধরনের ব্যবহারের জন্য নিষিদ্ধ ছিল। তবে এই পরিস্থিতি পরিবর্তিত হয় ১৯৯৪ সালে খাদ্যতালিকাগত সম্পূরক স্বাস্থ্য ও শিক্ষা আইন কার্যকর হওয়ার পর। এই আইনটি কার্যকর হওয়ার আগ পর্যন্ত স্টেভিয়ার ব্যবহার কঠোরভাবে নিয়ন্ত্রিত ছিল। যার পরে FDA তার অবস্থান সংশোধন করে এবং স্টেভিয়াকে খাদ্যতালিকাগত সম্পূরক হিসাবে ব্যবহারের অনুমতি দেয়, যদিও এখনও খাদ্য সংযোজন হিসাবে নয়। 

## কর্ম প্রক্রিয়া
ডান|থাম্ব|180x180পিক্সেল|স্টিভিওল, স্টিভিয়ার মিষ্টি গ্লাইকোসাইডের মৌলিক উপাদান

## নিরাপত্তা এবং নিয়মকানুন
২০১০ সালের একটি পর্যালোচনায় দেখা গেছে যে চিনির বিকল্প হিসেবে *স্টেভিয়া রেবাউডিয়ানা* সুইটনার ব্যবহার শিশু, ডায়াবেটিসে আক্রান্ত ব্যক্তি এবং ক্যালোরি গ্রহণ কমাতে ইচ্ছুক ব্যক্তিদের জন্য উপকারী হতে পারে। 

এই বিষয়ে তুলনামূলকভাবে কম গবেষণা পরিচালিত হয়েছিল ১৯৩১ সাল পর্যন্ত, যখন দুজন ফরাসি রসায়নবিদ সেই গ্লাইকোসাইডগুলিকে আলাদা করেছিলেন, যা স্টেভিয়ার মিষ্টি স্বাদের জন্য দায়ী। এরপরে, ১৯৯০-এর দশকের গোড়ার দিকে, মার্কিন যুক্তরাষ্ট্রের খাদ্য ও ওষুধ প্রশাসন (এফডিএ) স্টেভিয়াকে সাধারণভাবে নিরাপদ (GRAS) হিসাবে শ্রেণীবদ্ধ করার জন্য করা দুটি আবেদন প্রত্যাখ্যান করেছিল। ফলস্বরূপ, ১৯৯৪ সালের খাদ্যতালিকাগত সম্পূরক স্বাস্থ্য ও শিক্ষা আইন পাস না হওয়া পর্যন্ত স্টেভিয়া সকল প্রকার ব্যবহারের জন্য নিষিদ্ধ ছিল। এছাড়াও, যদিও গবেষণাগারে ইন ভিট্রো (in vitro) পরীক্ষায় স্টিভিওল এবং রিবাউডিওসাইড এ উভয়কেই মিউটেজেনিক হিসেবে পাওয়া গেছে, তবে মানুষের ব্যবহারের মাত্রা এবং পদ্ধতির ওপর এই প্রভাবগুলি প্রমাণিত হয়নি।    ২০১০ সালের দুটি পর্যালোচনা গবেষণায় *স্টিভিয়া রিবাউডিয়ানা* বা এর মিষ্টি নির্যাসের সাথে কোনও স্বাস্থ্যগত উদ্বেগ পাওয়া যায়নি।  
বিষয়শ্রেণী:ভেষজ
ক্যামিলা রাউন্ট্রি

**ক্যামিলা রাউন্ট্রি** (ক্যামিলা রনট্রি নামেও পরিচিত) একজন অস্ট্রেলীয় অভিনেত্রী এবং পোশাক ডিজাইনার। তিনি *[[উই অফ দ্য নেভার নেভার (চলচ্চিত্র)|উই অফ দ্য নেভার নেভার]]* চলচ্চিত্রের জন্য ১৯৮২ সালে শ্রেষ্ঠ পোশাক ডিজাইনের জন্য অস্ট্রেলিয়ান ফিল্ম ইনস্টিটিউট পুরস্কারের জন্য মনোনীত হয়েছিলেন।

একজন অভিনেত্রী হিসেবে রাউন্ট্রি *[[গ্লেনভিউ হাই]]* এবং *[[বেলবার্ড (টিভি সিরিজ)|বেলবার্ড]]* টিভি সিরিজে অভিনয় করেছেন। মঞ্চে তিনি *দ্য ফরমেশন ড্যান্সার্স* (মেরিয়ান স্ট্রিট থিয়েটার, ১৯৭৬) নাটকে অভিনয় করেন।

## তথ্যসূত্র

 
## বহিঃসংযোগ
* 
* ন্যাশনাল লাইব্রেরি অফ অস্ট্রেলিয়াতে ক্যামিলা রাউনট্রি, অভিনেত্রী সম্পর্কিত জীবনীমূলক তথ্য, যাতে সংবাদপত্র বা জার্নাল থেকে এক বা একাধিক অংশ রয়েছে

বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:অস্ট্রেলীয় মঞ্চ অভিনেত্রী
বিষয়শ্রেণী:জন্মসাল অজানা (জীবিত ব্যক্তি)
দ্য রোমান্টিক সোর্ডসম্যান (১৯৯৫ টিভি সিরিজ)

***দ্য রোমান্টিক সোর্ডসম্যান*** হলো একটি হংকং টেলিভিশন ধারাবাহিক, যা গু লোং-এর *[[শিয়াওলি ফেইদাও (উপন্যাস সিরিজ)|শিয়াওলি ফেইদাও সিরিজ]]*-এর উপন্যাস *Duoqing Jianke Wuqing Jian* অবলম্বনে নির্মিত। এটি ১৯৯৪ সালের সেপ্টেম্বরে বিদেশে মুক্তি পায় এবং ১৯৯৫ সালের সেপ্টেম্বরে হংকংয়ের টিভিবি-তে সম্প্রচারিত হয়।

## অভিনয়ে
: *দ্রষ্টব্য: কিছু চরিত্রের নাম ক্যান্টনীয় উচ্চারণে রোমানীকরণ করা হয়েছে।*

* এডি কোয়ান – লি চাম-ফান
* জিজি ফু – লাম সিন-য়ি
* এমিলি কোয়ান – লাম সি-য়ান
* চিন কার-লোক – আহ-ফেই
* ওং লুং-ওয়াই – প্লাম ফ্লাওয়ার ব্যান্ডিট
* চান চিত-মান – লুং সিউ-ওয়ান
* তাং সিউ-চুন – লুং তিন-চি
* লিয়াং ইয়াম-কেই – শেউং-কুন কাম-হুং
* ওং সিউ-ইন – সুয়েন সিউ-হং

## তথ্যসূত্র

## আরও দেখুন
* *[[দ্য সেন্টিমেন্টাল সোর্ডসম্যান]]*
* ''দ্য রোমান্টিক সোর্ডসম্যান'' (১৯৭৮-এর টিভি সিরিজ)
* *[[ফ্লাইং ড্যাগার্স]]*

বিষয়শ্রেণী:১৯৯৫-এ হংকং টেলিভিশন ধারাবাহিকের অভিষেক
বিষয়শ্রেণী:টিভিবি নাটক
বিষয়শ্রেণী:হংকংয়ের উশিয়া টেলিভিশন ধারাবাহিক
বিষয়শ্রেণী:শিয়াওলি ফেইদাও (উপন্যাস সিরিজ) অবলম্বনে নির্মিত কাজ
বিষয়শ্রেণী:গু লোং-এর সৃষ্টিকর্ম অবলম্বনে টেলিভিশন অনুষ্ঠান
টেকোমা

***Tecoma*** হলো ট্রাম্পেট ভাইন পরিবার, বিগ্নোনিয়াসি-এর ঝোপ বা ছোট গাছের সাতটি প্রজাতির গণ। এগুলি মূলত আমেরিকা মহাদেশের দেশগুলোতে জন্মায়, যা যুক্তরাষ্ট্রের দক্ষিণপ্রান্ত থেকে শুরু করে মধ্য আমেরিকা এবং এন্টিলিস হয়ে দক্ষিণের আন্দিজ পর্বতমালা দক্ষিণ আমেরিকা পর্যন্ত বিস্তৃত, উত্তর আর্জেন্টিনা পর্যন্ত। এই গণের নামটি এসেছে মেক্সিকোর আদিবাসীদের ব্যবহৃত নাহুয়াটল শব্দ *টেকোম্যাক্সোচিটল* থেকে, যা মূলত নলাকার ফুল বিশিষ্ট উদ্ভিদ বোঝাতে ব্যবহৃত হতো। **ট্রাম্পেট ঝোপ** (Trumpetbush) হলো এই গণের উদ্ভিদের সাধারণ নাম।

## প্রজাতি

### সংকর ও জাতপাত
* ''Tecoma'' × ''smithii'' W. Watson

### পূর্বে এই গণে অন্তর্ভুক্ত

## তথ্যসূত্র


বিষয়শ্রেণী:Bignoniaceae genera
বিষয়শ্রেণী:Flora of the Americas
বিষয়শ্রেণী:Taxa named by Antoine Laurent de Jussieu
জন গর্ডনার

**জন আর. গর্ডনার** (জন্ম জানুয়ারি ৫, ১৯৬২) একজন আমেরিকান আইনজীবী ও রাজনীতিবিদ। একজন রিপাবলিকান হিসেবে তিনি পেনসিলভানিয়া রাজ্য সেনেট-এ ২৭তম জেলা (২০০৩–২০২২) এবং পেনসিলভানিয়া হাউস অফ রিপ্রেজেন্টেটিভস-এ ১০৯তম জেলা (১৯৯৩–২০০৩) এর প্রতিনিধিত্ব করেছেন। তিনি পূর্বে ডেমোক্র্যাট ছিলেন এবং ২০০১ সালে দল পরিবর্তন করেন।
## প্রাথমিক জীবন ও শিক্ষা
গর্ডনার ১৯৬২ সালের ৫ জানুয়ারি বারউইক, পেনসিলভানিয়া-তে কার্ল এল. এবং শার্লি গর্ডনারের সন্তান হিসেবে জন্মগ্রহণ করেন। তিনি ১৯৭৯ সালে বারউইক এরিয়া হাই স্কুল থেকে স্নাতক সম্পন্ন করেন। গর্ডনার ১৯৮৩ সালে ডিকিনসন কলেজ থেকে কলাবিদ্যায় স্নাতক এবং ১৯৮৭ সালে ডিকিনসন স্কুল অফ ল থেকে জুরিস ডক্টর ডিগ্রি অর্জন করেন।
## রাজনৈতিক জীবন
গর্ডনার ১৯৯২ সালে পেনসিলভানিয়া হাউস অফ রিপ্রেজেন্টেটিভস-এ নির্বাচিত হন এবং সেখানে ১১ বছর দায়িত্ব পালন করেন।
২০০১ সালে, গর্ডনার ডেমোক্র্যাট থেকে রিপাবলিকান পার্টিতে যোগ দেন।
২০০৩ সালে, তিনি পেনসিলভানিয়ার ২৭তম সেনেট জেলা-র প্রতিনিধিত্ব করার জন্য একটি বিশেষ নির্বাচনে জয়লাভ করেন। তিনি এড হেলফ্রিক-এর স্থলাভিষিক্ত হন, যিনি সেই বছরের শুরুতে হঠাৎ সেনেট থেকে অবসর নিয়েছিলেন।
২০২২ সালে, গর্ডনার রাজ্য সেনেট থেকে পদত্যাগ করে পেনসিলভানিয়া সেনেটের প্রেসিডেন্ট প্রো টেম্পোর হিসেবে আগত কিম ওয়ার্ড-এর কাউন্সেল (আইনজীবী) হন।
## ব্যক্তিগত জীবন
গর্ডনার তার স্ত্রী লরির সাথে বিবাহিত। তাদের দুটি সন্তান রয়েছে।
## তথ্যসূত্র

## বহিঃসংযোগ

*গর্ডনারের আনুষ্ঠানিক ওয়েবসাইট

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পেনসিলভানিয়ার ডেমোক্র্যাট
বিষয়শ্রেণী:পেনসিলভানিয়ার রিপাবলিকান
বিষয়শ্রেণী:কলাম্বিয়া কাউন্টি, পেনসিলভানিয়ার ব্যক্তি
বিষয়শ্রেণী:বারউইক, পেনসিলভানিয়ার ব্যক্তি
বিষয়শ্রেণী:রিপাবলিকান পার্টির পেনসিলভানিয়া রাজ্য সেনেটর
বিষয়শ্রেণী:ডেমোক্র্যাটিক পার্টির পেনসিলভানিয়া হাউস অফ রিপ্রেজেন্টেটিভসের সদস্য
বিষয়শ্রেণী:রিপাবলিকান পার্টির পেনসিলভানিয়া হাউস অফ রিপ্রেজেন্টেটিভসের সদস্য
বিষয়শ্রেণী:২১শ শতাব্দীর পেনসিলভানিয়া সাধারণ পরিষদের সদস্য
রশিদ আদিসা রাজি

**রশিদ আদিসা রাজি** ছিলেন নাইজেরিয়ার সামরিক প্রশাসক। তিনি ১৪ সেপ্টেম্বর ১৯৯৪ থেকে ২২ আগস্ট ১৯৯৬ পর্যন্ত বাউচি অঙ্গরাজ্যের এবং ২২ আগস্ট ১৯৯৬ থেকে আগস্ট ১৯৯৮ পর্যন্ত সোকটো অঙ্গরাজ্যের সামরিক প্রশাসক হিসেবে দায়িত্ব পালন করেন। সে সময় দেশের রাষ্ট্রক্ষমতায় ছিলেন জেনারেল সানি আবাচা।

রাশিদ আদিসা রাজি ওগুন অঙ্গরাজ্যের আবেকুটাতে জন্মগ্রহণ করেন।  
বাউচি অঙ্গরাজ্যের গভর্নর থাকাকালে তাঁর মেয়াদ তুলনামূলকভাবে ঘটনাবিহীন ছিল। তিনি সরকারি সব কর্মসূচি ও নীতিমালা বাস্তবায়ন করেন এবং ঐতিহ্যবাহী প্রতিষ্ঠানগুলোকে সমর্থন দেন। তাঁর উদ্যোগে "লেজিসলেটিভ কোয়ার্টার্স" নির্মিত হয়, যা বর্তমানে "রাজি কোয়ার্টার্স" নামে পরিচিত।

২০ এপ্রিল ১৯৯৬ তারিখে নাইজেরিয়ার সামরিক সরকার আলহাজ ইব্রাহিম দাসুকি, যিনি সোকটোর ১৮তম সুলতান ছিলেন, তাঁকে আনুষ্ঠানিকভাবে অপসারণ করে।  
১৯৯৭ সালে সোকটো অঙ্গরাজ্যের গভর্নর হিসেবে রাজি তাঁর উত্তরসূরি মুহাম্মাদু মাচিদোকে আশ্বস্ত করেছিলেন যে "ঐতিহ্যবাহী শাসকদের সর্বদা গুরুত্ব দেওয়া হবে, কারণ তারা রাজ্যের প্রশাসনে প্রাসঙ্গিক ভূমিকা রাখে।"

১৯৯৭ সালের সেপ্টেম্বর মাসে তিনি সোকটো শহরে "উইমেন সেন্টার ফর কন্টিনিউইং এডুকেশন" আনুষ্ঠানিকভাবে উদ্বোধন করেন।

সেপ্টেম্বর ২০০০ সালে এক তদন্ত কমিশনে শোনা যায় যে রাজি লাগোসের ইকোয়িতে ফেডারেল সরকারের মালিকানাধীন একটি ডুপ্লেক্স নিজের ব্যক্তিগত সম্পত্তিতে রূপান্তর করেছিলেন। তিনি বাড়িটি ভেঙে পুনর্নির্মাণ করেন, কারণ পুরোনো ভবনটি তাঁর জন্য ছোট ছিল।  
একই বছরের নভেম্বরে রাজি পিপলস ডেমোক্রেটিক পার্টি (পিডিপি)-তে যোগ দেন।

## তথ্যসূত্র
বিগ বস তামিল ৭

***বিগ বস তামিল ৭*** ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* তামিল সংস্করণের সপ্তম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৩ সালের ১লা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৪ সালের ১৪ই জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা কমল হাসান পূর্ববর্তী মৌসুমের মতো এই মৌসুমেও উপস্থাপনা করেছেন।

২৩ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী অর্চনা রবিচন্দ্রন জয়লাভ করেছেন,  অন্যদিকে মণিচন্দ্র মণি প্রথম রানার-আপ হয়েছেন। এছাড়াও মায়া এস. কৃষ্ণন, দিনেশ গোপালস্বামী এবং বিষ্ণু বিজয় ফাইনালে পৌঁছেছিলেন।

## বিন্যাস
*বিগ বস তামিল* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা

## তথ্যসূত্র

## বহিঃসংযোগ
*  

বিষয়শ্রেণী:বিগ বস তামিলের মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান
অনির্দিষ্ট দ্বিমেরু ব্যাধি

**অনির্দিষ্ট দ্বিমেরু ব্যাধি** (**বিডি-এনওএস**) হল দ্বিপ্রান্তিক ব্যাধি (বাইপোলার ডিসঅর্ডার) (বিডি) নির্ণয়ের একটি পদ্ধতি। যখন কোনো ব্যক্তির বাইপোলার ডিসঅর্ডারের লক্ষণ থাকে, কিন্তু তা বাইপোলার ডিসঅর্ডারের প্রচলিত ধরণগুলির সাথে পুরোপুরি মেলে না, তখন এই পদ্ধতি ব্যবহার করে রোগ নির্ণয়ের চেষ্টা করা হয়। অনির্দিষ্ট দ্বিমেরু ব্যাধিকে কখনও কখনও সাবথ্রেশহোল্ড (কোনো রোগ বা উপসর্গের এমন অবস্থা যা সম্পূর্ণ নির্ণয়ের মানদণ্ড পূরণ করে নি) বাইপোলার ডিসঅর্ডার হিসাবে উল্লেখ করা হয়।

## শ্রেণীবিভাগ
অনির্দিষ্ট দ্বিমেরু ব্যাধি হল মেজাজের বিকারমূলক একটি ব্যাধি এবং এটি দ্বিমেরু স্পেকট্রামের (দ্বিমেরু মানসিক ব্যাধির বিভিন্ন মাত্রা ও ধরন নিয়ে গঠিত একটি পরিসর বা পরিধি) চারটি উপপ্রকারের মধ্যে একটি, যার বাকিগুলি হলো দ্বিমেরু ১ ব্যাধি, দ্বিমেরু ২ ব্যাধি এবং সাইক্লোথাইমিয়া। আগে অনির্দিষ্ট দ্বিমেরু ব্যাধি ছিল ডিএসএম-৪-এর মধ্যের একটি  শ্রেণীবিভাগ। এরপর ২০১৩ সালে প্রকাশিত ডিএসএম-৫ (আমেরিকান সাইকিয়াট্রিক অ্যাসোসিয়েশন, ২০১৩) অনুযায়ী এটিকে দ্বিমেরু "অন্যান্য নির্দিষ্ট" এবং "অনির্দিষ্ট" তে পরিবর্তন করা হয়েছে। অনির্দিষ্ট দ্বিমেরু ব্যাধি হল এমন একটি অবস্থা যা মেজাজে তীব্র অস্থিরতা তৈরি করে। এর কারণে বিষণ্ণতা, মৃদু উন্মত্ত অবস্থা (হাইপোম্যানিয়া) ও উত্তেজিত মানসিক অবস্থা (ম্যানিয়া) আসে এবং মাঝে মাঝে মেজাজে স্থিতিশীলতাও আসে।

## রোগ নির্ণয়
দ্বিপ্রান্তিক ব্যাধি নির্ণয় করা কঠিন। যদি কোনও ব্যক্তির দ্বিপ্রান্তিক ব্যাধির কিছু লক্ষণ দেখা যায় কিন্তু অন্যগুলি না দেখা যায়, তাহলে চিকিৎসক অনির্দিষ্ট দ্বিমেরু ব্যাধি হিসেবে নির্ণয় দিতে পারেন। যখন দিনের মধ্যেই উত্তেজিত মানসিক অবস্থা এবং বিষণ্ণতার লক্ষণগুলির মধ্যে দ্রুত পরিবর্তন দেখা যায় এবং তার সঙ্গে মৃদু উন্মত্ত অবস্থার পুনরাবৃত্তিও থাকতে পারে, তখনই অনির্দিষ্ট দ্বিমেরু ব্যাধি বা বাইপোলার এনওএস বলে নির্ণয় করা হয়। যখন বোঝা কঠিন হয় যে দ্বিমেরু (বাইপোলার) বিকারটি মূল অসুখ কিনা, নাকি এটি অন্য কোনো শারীরিক অসুস্থতা বা মাদক ব্যবহারজনিত সমস্যার কারণে হয়েছে, তখন অনির্দিষ্ট দ্বিমেরু ব্যাধি নির্ণয় করা যেতে পারে। এই ব্যধি নির্ণয় করা কঠিন হতে পারে এবং প্রায়ই এটি সঠিক বা নির্ভুল হয় না।

## চিকিৎসা
চিকিৎসার জন্য পৃথক পদ্ধতির সুপারিশ করা হয়, সাধারণত মানসিক স্থিরতা এবং নতুন প্রজন্মের মনোরোগনাশক ওষুধের সংমিশ্রণ দিয়ে চিকিৎসা করা হয়। মনোচিকিৎসা উপকারী হতে পারে এবং তাড়াতাড়ি এটি শুরু করা উচিত।

## রোগপ্রবণতা বিজ্ঞান
বিডি-এনওএস এর ব্যাপকতা ১.৪%।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:দ্বিপ্রান্তিক ব্যাধি
পন্নী

**পন্নী/পান্নি** বলে বোঝাতে পারে:

* ল্যাটিন প্যানাসের বহুবচন

## ভূগোল

* পান্নি, আপুলিয়া, দক্ষিণ-পূর্ব ইতালির ফোগিয়া প্রদেশের গ্রাম
* পান্নি (পশতুন উপজাতি), আফগানিস্তান এবং পাকিস্তানে

## মানুষ

* আন্তোনিও মারিয়া পান্নি (১৭৩০-১৭৯০), ইতালীয় চিত্রশিল্পী এবং শিল্প ইতিহাসবিদ
* দাউদ খান পন্নী (মৃত্যু ১৭১৫), মুগল সেনাপতি
* হুমায়ুন খান পন্নী (মৃত্যু ২০০৬), বাংলাদেশের রাজনীতিবিদ
* মোরশেদ আলী খান পন্নী, বাংলাদেশের রাজনীতিবিদ
* মুহাম্মদ বায়েজীদ খান পন্নী, বাংলাদেশী রাজনীতিবিদ, চিকিৎসক, লেখক এবং সমাজ সংস্কারক
* নিকোলেটা পান্নি (১৯৩৩-২০১৭), ইতালীয় লিরিক সোপ্রানো গায়িকা
* রাইসা খান-পান্নি, রাইসা নামেও পরিচিত (জন্ম ১৯৭১), ইংরেজ গায়ক-গীতিকার
* ওয়াজেদ আলী খান পন্নী (১৮৭১-১৯৩৬), বাঙালি জমিদার, রাজনীতিবিদ, এবং সমাজসেবী
ইসলামে হাওয়া

**হাওয়া** (,'''ইভ'''), ইসলামী ধর্মতত্ত্বে, পৃথিবীর প্রথম নারী বলে বিশ্বাস করা হয়। "মানবজাতির মা" হিসেবে হাওয়ার ভূমিকাকে মুসলমানরা শ্রদ্ধার সাথে দেখে। 

ইসলামী বিশ্বাস অনুসারে, হাওয়াকে আদমের পাঁজর থেকে সৃষ্টি করা হয়েছিল এবং ঈশ্বর তাকে জীবিত করেছিলেন। ঈশ্বর ইভকে আদমের সাথে একটি স্বর্গীয় উদ্যানে স্থাপন করেছিলেন। ঈশ্বর তাকে নিষিদ্ধ বৃক্ষ (অমরত্বের বৃক্ষ) থেকে খেয়ে পাপ করার পর, ইভ এবং আদম তাকে তা করতে নিষেধ করার পর, তার কাছ থেকে জান্নাত প্রত্যাখ্যান করা হয়েছিল এবং তাকে পৃথিবীতে বসবাসের জন্য পাঠানো হয়েছিল। কাসাসুল আম্বিয়া' (আরবি: قصص الأنبياء, অর্থ 'নবীদের গল্প') আরও যোগ করে যে, আদম এবং হাওয়াকে যখন জান্নাত থেকে বের করে দেওয়া হয়েছিল, তখন তাদের অনেক দূরে ফেলে দেওয়া হয়েছিল এবং অবশেষে আরাফাত পর্বতে একে অপরের সাথে দেখা হয়েছিল। মানবজাতি হাওয়া এবং আদমের কাছ থেকে রোপণ, ফসল কাটা, রান্না করা, অনুতপ্ত হওয়া শিখেছিল।

কুরআনে হাওয়ার কথা ২৫ বার উল্লেখ করা হয়েছে।

## কুরআনের বর্ণনা
আদমের স্ত্রী হাওয়ার কথা কুরআনে ২:৩০-৩৯, ৭:১১-২৫, ১৫:২৬-৪২, ১৭:৬১-৬৫, ১৮:৫০-৫১, ২০:১১০-১২৪ এবং ৩৮:৭১-৮৫ আয়াতে উল্লেখ করা হয়েছে, কিন্তু "হাওয়া" (আরবি: حواء, হাওয়া’) নামটি কুরআনে কখনও প্রকাশ বা ব্যবহৃত হয়নি। হাওয়ার নাম কেবল হাদিসে উল্লেখ করা হয়েছে।

কুরআন এবং সুন্নাহের গ্রন্থ সহ ইসলামী গ্রন্থগুলিতে আদম ও হাওয়ার বিবরণ একই রকম কিন্তু তাওরাত ও বাইবেলের বিবরণ থেকে আলাদা। কুরআনে একটি বিবরণ বর্ণিত হয়েছে যেখানে ঈশ্বর "একটি আত্মা সৃষ্টি করেছেন এবং তা থেকে তার সঙ্গী সৃষ্টি করেছেন এবং তাদের উভয় থেকে অনেক পুরুষ ও নারী ছড়িয়ে দিয়েছেন" (প্রশ্ন ৪:১), তবে এমন কিছু হাদিস রয়েছে যা "পাঁজরের পাঁজর থেকে" নারী সৃষ্টির সমর্থন করে (সহিহ বুখারী ৪:৫৫:৫৪৮, সহিহ বুখারী ৭:৬২:১১৪, সহিহ মুসলিম ৮:৩৪৬৭, সহিহ মুসলিম ৮:৩৪৬৮)। আদমকে নিষিদ্ধ ফল খেতে প্রলুব্ধ করার জন্য হাওয়াকে দোষ দেওয়া হয়নি (এবং আদি পাপের ধারণাও নেই)।

পরবর্তী হাদিসগুলিতে (আবু হুরাইরাহ কর্তৃক বর্ণিত) বলা হয়েছে যে মুহাম্মাদ হাওয়াকে নারী বিশ্বাসঘাতকতার প্রতীক হিসেবে চিহ্নিত করেছেন। "আবু হুরায়রা থেকে বর্ণিত: নবী সাল্লাল্লাহু আলাইহি ওয়াসাল্লাম বলেছেন, 'বনী ইসরাঈল না থাকলে মাংস পচত না; এবং হাওয়া না থাকলে কোন মহিলা কখনও তার স্বামীর সাথে বিশ্বাসঘাতকতা করত না।'" (সহীহ বুখারী, হাদিস ৬১১, খণ্ড ৫৫)। সহীহ মুসলিমে একই রকম বর্ণনা পাওয়া যায়, "আবু হুরায়রা আল্লাহর রাসূল সাল্লাল্লাহু আলাইহি ওয়াসাল্লাম বলেছেন: যদি হাওয়া না থাকত, তাহলে মহিলারা কখনও তার স্বামীর প্রতি বিশ্বাসঘাতকতা করত না।" (হাদিস ৩৪৭১, খণ্ড ৮)। (কিন্তু নবী তাকে অভিশাপ দেননি।)

## আরো দেখুন
কুরআনে বাইবেলের বর্ণনা

মরমনবাদে আদম এবং ইভ

হাওয়ার সমাধি
বিষয়শ্রেণী:অ্যাডাম অ্যান্ড ইভ
বিষয়শ্রেণী:আরবি ভাষার লেখা থাকা নিবন্ধ
দাইদো ক্লাব

**দাইদো ক্লাব** (  , আক্ষরিক অর্থে *সমমনা চিন্তাবিদদের ক্লাব* ) জাপানের একটি রাজনৈতিক দল ছিল।

## ইতিহাস
১৯০৫ সালের ডিসেম্বরে কোশিন ক্লাব (২৭ জন এমপি), লিবারেল পার্টি (১৯ জন এমপি) এবং তেইকোকুতো (১৮ জন এমপি) এর একীভূতকরণের মাধ্যমে দলটি প্রতিষ্ঠিত হয়।  দলটি ধীরে ধীরে দলত্যাগের মাধ্যমে এমপিদের হারায়, এবং ১৯০৮ সালের নির্বাচনে মাত্র ২৯টি আসন জিতে। নির্বাচনের পরেও দলত্যাগ অব্যাহত থাকে এবং ১৯১০ সালের মধ্যে দলটির সংসদ সদস্য সংখ্যা ২২-এ নেমে আসে। 

১৯০৮ সালের জুলাই মাসে একটি নতুন রিক্কেন-সেইয়ুকাই বিরোধীদল গঠনের ব্যর্থ প্রচেষ্টার পর, ১৯১০ সালের মার্চ মাসে দলটি অন্যান্য রিক্কেন- সেইয়ুকাই বিরোধী দলগুলির সাথে একীভূত হয়ে চ্যুয়ো ক্লাব গঠন করে।

## তথ্যসূত্র

বিষয়শ্রেণী:১৯০৫-এ প্রতিষ্ঠিত রাজনৈতিক দল
বিষয়শ্রেণী:১৯১০-এ বিলুপ্ত রাজনৈতিক দল
হেনরি পিটস ফরস্টার

**হেনরি পিটস্ ফরস্টার** (১৭৬৬?–১০ সেপ্টেম্বর ১৮১৫) ছিলেন একজন ব্রিটিশ কর্মকর্তা ও প্রাচ্যবিদ ও লেখক।

## জীবনী
ফরস্টার অক্সফোর্ড বিশ্ববিদ্যালয়ে পড়াশোনা শেষে  ১৭৮৩ খ্রিস্টাব্দের ৭ আগস্ট ইস্ট ইন্ডিয়া কোম্পানির বেঙ্গল সিভিল সার্ভিসের কর্মচারীরূপে কলকাতায় আসেন। ১৭৯৩ খ্রিস্টাব্দে তিনি ত্রিপুরার কালেক্টর হন এবং ১৭৯৪ খ্রিস্টাব্দে চব্বিশ পরগনার সদর দেওয়ানি আদালতের রেজিস্ট্রার হন।

তিনি দীর্ঘদিন বাংলার বিভিন্ন  জেলায় কাজ করার সুবাদে উপলব্ধি করেন যে — ফারসির বদলে বাংলাই আদালতে কাজকর্মের মাধ্যম হওয়া উচিত।  সেসময়ে বাংলা আনুষ্ঠানিকভাবে, একটি অস্বীকৃত স্থানীয় ভাষা ছিল।  বাংলা ভাষায় প্রথম ইংরেজি অভিধান রচনা প্রকাশের কৃতিত্ব ফরস্টারেরই। তিনি বাংলা, ফারসি, সংস্কৃত, হিন্দি, ওড়িয়া ও অসমিয়া ভাষা জানতেন।

১৭৯৯ খ্রিস্টাব্দে তাঁর সংকলনে 'ইংরেজি এবং বাংলা শব্দভাণ্ডার' - 'ইংলিশ অ্যান্ড বেঙ্গলি ভোকাবুলারি' কলকাতায় প্রকাশিত হয়। বইটির দীর্ঘ ভূমিকায় স্পষ্ট হয় যে, রাজনৈতিক  ও ব্যবহারিক প্রয়োজনের পাশাপাশি সাহিত্যের বিকাশে গ্রন্থটির প্রকাশের চেষ্টা করা হয়েছে। এছাড়াও, ফরস্টার  যথাযথভাবে গুরুত্ব সহকারে উল্লেখ করেন যে, আইন আদালতে ফারসি ভাষা ব্যবহারে অসুবিধার পাশাপাশি অযৌক্তিকতা তুলে ধরে ধরেন। তিনি বাংলাকে সরকারি ভাষা করার পক্ষে মতামতও ব্যক্ত করেন। প্রাচ্যভাষাবিদ হিসাবে তিনি খ্যাতি লাভ করেন।  উইলিয়াম কেরি, জোশুয়া মার্শম্যান এবং অন্যান্য ইউরোপীয়দের মধ্যে শ্রীরামপুর মিশনারিরা এবং দেশের রাজা রামমোহন রায় এবং তাঁর সহযোগীরা ফরস্টারের প্রচেষ্টাকে পূর্ণ সমর্থন করেন। বাংলা সেসময় কেবল প্রেসিডেন্সির সরকারী ভাষা হয়ে ওঠেনি, বরং ভারতের সবচেয়ে সমৃদ্ধ সাহিত্যের ভাষা হিসাবে স্থান পেয়েছে।  তাঁর শব্দভাণ্ডারের দ্বিতীয় খণ্ডটি ১৮০২ খ্রিস্টাব্দে প্রকাশিত হয়।  

ইতিমধ্যে, ফরস্টার সংস্কৃতের দিকেও মনোযোগ দিচ্ছিলেন। ১৮০২ সালের ২৬শে আগস্ট কলকাতা গেজেটে প্রকাশিত 'বাংলা শব্দভাণ্ডার'-এর বিজ্ঞাপন থেকে আমরা জানতে পারি যে তিনি তখন ' সংস্কৃত ব্যাকরণের নীতিমালার উপর প্রবন্ধ' প্রকাশের প্রস্তাব করেছিলেন এবং এর ধারাবাহিকতা হিসেবে ভোপাদেবের একটি স্থানীয় ব্যাকরণ, মুগ্ধবোধের পাঠ্য এবং অনুবাদ প্রকাশ করেছিলেন। পরবর্তী রচনাটি প্রকাশিত হয়নি বলে মনে হয়, কারণ এই বিষয়ের উপর সাধারণ গ্রন্থপঞ্জিমূলক রচনাগুলিতে এর কোনও চিহ্ন পাওয়া যায় না। প্রবন্ধটি অবশেষে ১৮১০ সালে প্রকাশিত হয়েছিল এবং এর ভূমিকা থেকে আমরা জানতে পারি যে এটি ১৮০৪ সালে কলেজ কাউন্সিলে পাণ্ডুলিপিতে জমা দেওয়া হয়েছিল, সেই সময়ে "মিঃ কোলব্রুক, মিঃ কেরি বা মিঃ উইলকিন্সের সংস্কৃতের উপর কোনও বিস্তৃত রচনা প্রকাশিত হয়নি।"  এটি একটি শ্রমসাধ্য কাজ, প্রকৃতপক্ষে, প্রাচ্য শিক্ষার প্রতি শিক্ষার্থীদের আকৃষ্ট করার জন্য পরিকল্পিত নয়, বরং এটি সারণী এবং পরিসংখ্যানগত তথ্যে ভরপুর, যা প্রাচীন স্থানীয় ব্যাকরণের জটিল এবং প্রায়শই কেবল তাত্ত্বিক ব্যাখ্যার উপর ভিত্তি করে তৈরি।

হেনরি পিটস্ ফরস্টার এক ভারতীয় জাঠ মহিলাকে বিবাহ করেন এবং তাদের সন্তানাদি ছিল। 

১৮১৫ খ্রিস্টাব্দের ১০ সেপ্টেম্বর ফরস্টার ভারতে পরলোক গমন করেন।

বাকল্যান্ড সাহেব হেনরি পিটস্ ফরস্টার সম্বন্ধে বলেন —  

## তথ্যসূত্র

বিষয়শ্রেণী:ইংরেজ প্রাচ্যবিদ
বিষয়শ্রেণী:১৮১৫-এ মৃত্যু
বিষয়শ্রেণী:১৭৬০-এর দশকে জন্ম
লাগাডো

**লাগাডো** হলো জোনাথন সুইফটের ১৭২৬ সালের ব্যঙ্গাত্মক উপন্যাস *[[গালিভার’স ট্রাভেলস|গালিভার্স ট্রাভেলস]]* থেকে নেওয়া একটি কাল্পনিক শহর।

## স্থান
লাগাডো হলো বালনিবার্বি জাতির রাজধানী, যা লাপুটা নামক একটি উড়ন্ত দ্বীপের একজন অত্যাচারী রাজা দ্বারা শাসিত। লাগাডো লাপুটার নীচের মাটিতে অবস্থিত, এবং যেকোনো সময় আক্রমণ বা প্রতিরক্ষার জন্য লাপুটায় প্রবেশাধিকার রয়েছে। এটি রাজ্যের কেন্দ্রে অবস্থিত, সেই ভূমির প্রশান্ত মহাসাগরীয় উপকূল থেকে প্রায় ১৫০ মাইল দূরে। 

## বিবরণ
বাম|থাম্ব|গালিভার ইন দ্য একাডেমি অফ লাগাডো, ''গালিভার'স ট্রাভেলস'' (১৮৫০) এর ফরাসি সংস্করণ থেকে
লাগাডো দেশের অন্যান্য অংশের মতোই দারিদ্র্যপীড়িত। রাজা লাগাডোতে একটি **প্রজেক্টর একাডেমি** তৈরিতে প্রচুর অর্থ বিনিয়োগ করেছিলেন যাতে এটি গবেষণার মাধ্যমে জাতির উন্নয়নে অবদান রাখতে পারে, কিন্তু এখনও পর্যন্ত একাডেমি কোনও ফল দেয়নি। লেখক সেখানে পরিচালিত অদ্ভুত এবং আপাতদৃষ্টিতে অর্থহীন পরীক্ষা-নিরীক্ষার বর্ণনা দিয়েছেন, উদাহরণস্বরূপ - মানুষের মলমূত্রকে খাদ্যে রূপান্তরিত করার চেষ্টা এবং শসা থেকে সূর্যের আলো বের করার চেষ্টা করা অথবা ওয়েফারের উপর প্রস্তাব লিখে "সেফালিক টিংচার" দিয়ে সেবন করে শিক্ষার্থীদের গণিত শেখানো।  গালিভার স্পষ্টতই এই একাডেমিতে অসন্তুষ্ট এবং এটিকে উন্নত করার জন্য অনেক পরামর্শ দিয়েছেন।  এই স্থানটি বর্ণনা করার পেছনে লেখকের গোপন উদ্দেশ্য সম্ভবত তার সময়ে বিজ্ঞানের অর্থহীন দিকটি তুলে ধরা। একাডেমিটি দ্য ইঞ্জিনের আবাসস্থল, যা একটি আধুনিক কম্পিউটারের মতো একটি কাল্পনিক যন্ত্র।

বালনিবার্বির উপর গালিভারের গাইড, লর্ড মুনোদি, লাগাডোর প্রাক্তন গভর্নর, রাজ্যের একজন বাস্তববাদী মনের মানুষ যিনি তার সম্পত্তি ভালো এবং উৎপাদনশীলভাবে পরিচালনা করেন, কিন্তু অন্যান্য লাপুটানদের কাছে তাকে অদ্ভুত বলে মনে হয় কারণ তার সঙ্গীতের প্রতি কোনো টান নেই এবং তাকে সামাজিকভাবে বহিষ্কার সহ্য করতে হয়। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2023)">তথ্যসূত্র প্রয়োজন</span>]]* &#x5D;

## উত্তরাধিকার
মঙ্গল গ্রহের বৃহত্তম উপগ্রহ ফোবোসে একটি প্ল্যানিটিয়া আছে, *লাগাডো প্ল্যানিটিয়া*, যা সুইফটের লাগাডোর নামে নামকরণ করা হয়েছে কারণ সুইফট তার ল্যাপুটান জ্যোতির্বিজ্ঞানীরা দুটি অনাবিষ্কৃত মঙ্গলগ্রহের উপগ্রহ আবিষ্কার করেছিলেন। 

## তথ্যসূত্র

বিষয়শ্রেণী:১৭২৬ সালে পরিচিত কল্পিত উপাদান
বিষয়শ্রেণী:কল্পিত জনবসতিপূর্ণ স্থান
বিষয়শ্রেণী:গালিভারস ট্রাভেলসের স্থানসমূহ
তাসমিনা আক্তার

**তাসমিনা আক্তার** বাংলাদেশের নওগাঁ জেলার ধামইরহাট উপজেলার চকসুবল গ্রামের এক কিশোরী ঘোড়সওয়ার। তিনি উত্তরাঞ্চলের বিভিন্ন ঘোড়দৌড় প্রতিযোগিতায় নিয়মিত অংশগ্রহণের মাধ্যমে আলোচনায় আসেন। বাল্যবিবাহপ্রবণ গ্রামীণ সমাজে একজন মেয়ে হিসেবে ঘোড়দৌড়ে অংশ নিয়ে পুরুষ প্রতিদ্বন্দ্বীদের হারিয়ে তিনি ব্যতিক্রমী দৃষ্টান্ত স্থাপন করেন। তার জীবনের গল্প অবলম্বনে নির্মিত হয়েছে স্বল্পদৈর্ঘ্য প্রামাণ্যচিত্র **অশ্বারোহী তাসমিনা**।

## প্রারম্ভিক জীবন
তাসমিনা আক্তার নওগাঁ জেলার ধামইরহাট উপজেলার চকসুবল গ্রামে জন্মগ্রহণ করেন। তার পিতা ওবায়দুল মণ্ডল পেশায় কৃষিজীবী। অল্প বয়স থেকেই তিনি ঘোড়ার প্রতি আগ্রহী ছিলেন এবং পিতার সহযোগিতায় গ্রামীণ প্রতিযোগিতায় অংশ নিতে শুরু করেন।

## ঘোড়দৌড় প্রতিযোগিতা
বাংলাদেশের উত্তরাঞ্চলে—বিশেষত নওগাঁ, নাটোর, রাজশাহী, চাঁপাইনবাবগঞ্জ ও পাবনা জেলায়—শীতের মৌসুমে নিয়মিত ঘোড়দৌড় প্রতিযোগিতার আয়োজন করা হয়। প্রায় তিন বছর ধরে তাসমিনা এসব প্রতিযোগিতায় অংশ নিচ্ছে এবং ইদানীং পুরুষ ঘোড়সওয়ারদের পরাজিত করছে। তার অংশগ্রহণের ক্ষেত্র এখন নওগাঁর বাইরেও বিস্তৃত হয়েছে—গাজীপুর ও ময়মনসিংহ এলাকাতেও তিনি প্রতিযোগিতায় অংশ নেন।

তাসমিনার নিজের ঘোড়া নেই; সাধারণত অন্যের ঘোড়ায় তিনি প্রতিযোগিতা করেন। প্রতিযোগিতায় পুরস্কার জিতলেও ঘোড়ার মালিকের সঙ্গে পূর্বসমঝোতা অনুযায়ী পুরস্কারটি পেয়ে থাকেন ঘোড়ার মালিক। তাসমিনার নিজের হাতে পুরস্কার উঠলেও পরে সেটি মালিককে দিতে হয়। তবে তিনি বলেন, ‘‘আমার লাভ আনন্দটাই। ঘোড়ায় চড়ে দৌড়ানোর আনন্দটাই বড় পুরস্কার।’’

## অশ্বারোহী তাসমিনা প্রামাণ্যচিত্র
তাসমিনার জীবন ও সংগ্রাম অবলম্বনে নির্মিত হয়েছে স্বল্পদৈর্ঘ্য প্রামাণ্যচিত্র **অশ্বারোহী তাসমিনা** ()। এটি পরিচালনা করেছেন ফরিদুর রহমান (নির্মাতা) এবং প্রযোজনা করেছেন মাহবুবা বেগম হেনা। প্রামাণ্যচিত্রটি বাংলাদেশের নারী ও শিশুদের ক্ষমতায়ন এবং বাল্যবিবাহের প্রেক্ষাপটে একটি অনন্য বাস্তব কাহিনি উপস্থাপন করেছে। চলচ্চিত্রটি গ্রিস, স্পেনসহ একাধিক আন্তর্জাতিক উৎসবে প্রদর্শিত হয়েছে।

## উত্তরাধিকার
তাসমিনা বাংলাদেশের উত্তরাঞ্চলে নারী ঘোড়সওয়ার হিসেবে এক নবধারার প্রতীক হয়ে উঠেছেন। তার মাধ্যমে গ্রামীণ কন্যাদের খেলাধুলায় অংশগ্রহণ ও আত্মবিশ্বাস বৃদ্ধির বার্তা ছড়িয়ে পড়ছে।

## তথ্যসূত্র

## তাসমিনা আক্তার

বিষয়শ্রেণী:নওগাঁ জেলার ব্যক্তি
বিষয়শ্রেণী:অশ্বারোহী
হেমিফিউজোম

থাম্ব|এই ছবিতে সবুজ এবং কমলা রঙের কাঠামো হল হেমিফিউজোম, নতুন আবিষ্কৃত অঙ্গাণু যা মানব কোষে পুনর্ব্যবহারের জন্য পূর্বে অজানা একটি পথের প্রতিনিধিত্ব করতে পারে।
হেমিফিউজোম হল আন্তঃকোষীয় অঙ্গাণু যা ২০২৫ সালে ন্যাশনাল ইনস্টিটিউট অফ হেলথ এবং ইউনিভার্সিটি অফ ভার্জিনিয়া স্কুল অফ মেডিসিনের গবেষকরা প্রথম বর্ণনা করেছিলেন।   ইন সিটু ক্রায়ো-ইলেক্ট্রন টমোগ্রাফি ব্যবহার করে আবিষ্কৃত, হেমিফিউজোম হল হেটেরোটাইপিক ভেসিকুলার কমপ্লেক্স যা একটি ছোট স্বচ্ছ ভেসিকল এবং এটি একটি বৃহৎ দানাদার ভেসিকল দ্বারা গঠিত, যা একটি বর্ধিত হেমিফিউশন ডায়াফ্রাম (HD)-এর মাধ্যমে সংযুক্ত থাকে এটি একটি ভাগ করা দ্বিস্তর কাঠামো তৈরি করে। এই কাঠামোটি উল্লেখযোগ্যভাবে স্থিতিশীল এবং আকারে বড় (প্রায় ১৬০ ন্যানোমিটার ব্যাসের)। এই অর্গানেলগুলো কোষের প্রান্তে থাকা ভেসিকুলার কাঠামোর প্রায় ১০% পর্যন্ত দখল করে এবং হেমিফিউশন ডায়াফ্রামের কিনারায় অবস্থিত একটি ৪২-ন্যানোমিটার প্রোটিওলিপিড ন্যানোড্রপলেট (PND)-এর সঙ্গে ধারাবাহিকভাবে যুক্ত থাকে।

হেমিফিউসোম দুটি প্রধান বিন্যাসে বিদ্যমান। প্রথমটি হলো **ডাইরেক্ট হেমিফিউজোম**, যেখানে ছোট ভেসিকলটি বৃহত্তর ভেসিকলের সাইটোপ্লাজমিক পাশে হেমিফিউজড অবস্থায় যুক্ত থাকে। দ্বিতীয়টি হলো **ফ্লিপড হেমিফিউজোম**, যেখানে ছোট ভেসিকলটি বৃহত্তর ভেসিকলের ভেতরে থাকে এবং লুমিনাল পাশে হেমিফিউজড অবস্থায় যুক্ত থাকে।

এগুলো প্রায়ই ইনট্রালুমিনাল ভেসিকল ধারণ করে, তবে স্বাভাবিক এন্ডোসাইটিক পথের সঙ্গে জড়িত নয় যা সোনার ন্যানোপার্টিকল গ্রহণ পরীক্ষার মাধ্যমে প্রমাণিত হয়েছে।

এই অর্গানেলগুলি বহুমুখী দেহ গঠনের জন্য একটি ESCRT- স্বাধীন প্রক্রিয়া ( **Endosomal** **Sorting** **C** omplexes **R** সমন্বিত **T** ransport-স্বাধীন প্রক্রিয়া) এর মাধ্যমে ডি নভো **ভেসিকুলোজেনেসিসের** প্ল্যাটফর্ম হিসাবে কাজ করার প্রস্তাব করা হয়েছে। PND কে ঝিল্লি সমাবেশের জন্য একটি কেন্দ্র হিসাবে কাজ করার জন্য অনুমান করা হয়, যা হেমিফিউজোম কমপ্লেক্সের মধ্যে নতুন ভেসিকেল গঠনের সূচনা করে। দুটি এক্সোপ্লাজমিক লিফলেট দ্বারা গঠিত হেমিফিউশন ডায়াফ্রাম সহ তাদের অনন্য ঝিল্লি টপোলজি প্রোটিন এবং লিপিড বাছাইকে সহজতর করতে পারে। একটি হেমিফুসোমের সামগ্রিক কাঠামোকে স্কার্ফ পরা একজন তুষারমানবের সাথে তুলনা করা হয়েছে।

## তথ্যসূত্র

বিষয়শ্রেণী:অঙ্গাণু